36. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 94702 της 9 Σεπτ. /10 Οκτ. 1975 (ΦΕΚ Β΄ 1141) Περί εγγραφής άνευ εξετάσεων αποφοίτων Μέσων Τεχνικών Σχολών, κεκτημένων και παιδαγωγικόν πτυχίον εις τας Σχολάς των ΚΑΤΕ και λοιπάς Ανωτέρας Δημοσίας Σχολάς. Έχοντες υπ’ όψει: 1.Τας διατάξεις του άρθρ. 35 παρ. 3 του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως». 2.Την υπ’ αριθ. 61912/1975 (ΦΕΚ 718/Β/5.7.75) Υπουργικήν απόφασιν «περί εισιτηρίων εξετάσεων και εισαγωγής πτυχιούχων Μέσων Επαγγελματικών Σχολών εις τα Κ.Α.Τ.Ε. και τας λοιπάς Ανωτέρας Δημοσίας Σχολάς, αποφασίζομεν: 1.Πτυχιούχοι Μέσων Τεχνικών Σχολών, κεκτημένοι και πτυχίον της Παιδαγωγικής Τεχνικής Σχολής της Σ.Ε.Λ.Ε.Τ.Ε., εγγράφονται άνευ εξετάσεων εις την Α΄ τάξιν των Σχολών των Κ.Α.Τ.Ε. και των λοιπών Δημοσίων Ανωτέρων Σχολών εις ποσοστόν 10% επί του αριθμού των εισακτέων και εις Τμήματα αντιστοίχου ή συναφούς ειδικότητος, ως ταύτα καθορίζονται δια του άρθρ. 5 της υπ’ αριθ. 61912/ 25.6.1975 (ΦΕΚ 718/Β/5.7.1975) Υπουργικής αποφάσεως (ανωτ. αριθ. 32). 2.Τα προς εγγραφήν δικαιολογητικά των υποψηφίων υποβάλλονται εις τα Κ.Α.Τ.Ε. και λοιπάς Ανωτέρας Δημοσίας Σχολάς μέχρι πέρατος της προθεσμίας εγγραφών, η δε επιλογή τούτων ενεργείται βάσει του αθροίσματος του βαθμού πτυχίου της Τεχνικής Σχολής και του παιδαγωγικού πτυχίου.

[Source: greek_legal_code_raptarchis | Tokens: 1247]